Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisraelis on 21. päeva sõda sestsaadik,
kui islamistlikud terrorirühmad Hamas’i võimualusest Gazast
tapsid üle 1400 peamiselt tsiviilisiku Lõuna-Iisraelis.
USA andis õhulööke Iraani sihtmärkidele Süürias
vastuseks korduvatele löökidele USA baaside vastu Iraagis ja Süürias.
Iraani välisminister Hossein Amir-Abdollahian
ähvardas vastusega Iraanilt, kui Iisraeli maaväed tungivad Gaza’sse.
Iisraelil on käes otsustav hetk, mil ta hoogustab ettevalmistusi
täitmaks oma sõjasihti:
kõrvaldada islamistlik Hamas’i terroriühing,
sh tolle sõja- ja haldusvõimekused Gaza sektoris.
Praegu on otsustav aeg!
See on sõda meie kodu pärast, ja me võidame selle.
Küsimus on, kas meie või nemad!
7. oktoobril algatas Hamas sõja -
sõja Iisraeli elanike, väikelaste, naiste, holokausti üleelanute vastu.
See on sõda asulate vastu,
see on mõrvamis-, vägistamis-, inimröövi- ja rüüstamissõda.
See on sõda, mille Hamas alustas selleks,
et meid heidutada ning hävitada Iisraeli rahvas soov siin elada.
Jeruusalemma tippkaitseametnik rõhutas veel,
et üleminek kaitselt rünnakule on saavutanud uue taseme.
24 tundi pärast jõledat rünnakut asusime rünnakule jõulise tulega -
meie vastus on võimas ja täpne ja tuleb õhust, maalt ja merelt.
Me lööme punkreid, tunneleid, terrori eelposte, nende sideliine
ja terroriste, sh võitlusväljal, ja nende ülemaid.
See sõda on täpne, surmav ja võimas!
Tean, et me kohus on see sõda võita!
See on kirjutamata lepe Iisraeli valitsuse ja rahva vahel.
Ja minu kohus kaitseministrina, kaitseaparaadi juhina,
on tagada meie võit,
et Iisraeli rahvas saaks elada rahulikku ja vaikset elu, mida nad väärivad.
Kaitseminister Yoav Gallant toonitas veel Iisraeli kaitseaparaadi
vankumatut otsust, et kõik Iisraeli pantvangid,
kelle jõledad Hamas’i terroristid röövisid,
tuleb lõpuks saada vabaks ja tagasi Iisraeli.
Pantvange ja kadunuid on üle 200.
Kahjuks oleme kaotanud ka umbes 1400 tsiviilisikut ja sõdurit.
Isana, vanaisana ja holokausti üleelanu pojana
mõistan ja kurvastan minagi sügavalt
nende pärast, kes langesid lahingus.
Olen koos kogu kaitseaparaadiga täis otsustavust tuua koju need,
keda hoitakse pantvangis, et nad saaksid taas oma perede juurde.
See on minu absoluutne prioriteet
peale meie pürgimuse väljuda sest sõjast võidukalt.
On oluline märkida, et täpsustatud Iisraeli ja välismaa alamate arv,
keda Hamas hoiab Gaza’s pantvangis, on taas tõusnud.
Täpsustatud andmeil on pantvangis 229 pere liiget -
kordan, 229 pantvangi.
Mainisin eile, et osa andmeid
tuleneb meie täiendavaist tuvastamistest ja luureteabest.
Osa andmeid saadakse ka operatsioonidest, mida sooritame,
ja osa tuleneb välismaa kodanike asukohast Iisraelist väljaspool.
Kõik see kokku on, nagu mainisin, 229 pantvangi.
Kõrvuti jätkuva sõjaga terroriühingute vastu Hamas’i võimualuses Gaza’s -
mis mh teevad korduvaid valimatuid raketilööke Iisraeli asulate pihta,
teeb ka Hezbollah Liibanonist korduvaid rünnakuid üle piiri
Iisraeli Kaitseväe postide ja asulate pihta,
millele Iisraeli Kaitsevägi vastab mh suurtüki- ja õhulöökidega.
Ent vastuseks päringule, kas Iisrael suunab oma tähelepanu Hezbollah’le,
toonitas kaitseminister Gallant, et Iisrael ei soovi sõda laiendada.
Sõdime praegu oma lõunarindel Hamas’i vastu.
Oleme valmis igaks arenguks põhjas. Hezbollah kannab suuri kaotusi.
Sellegipoolest pole me huvitatud sõja laiendamisest.
Kui meid selleks sunnitakse, siis teame, mida teha.
Väed on kaitsevalmis ja õhujõud on rünnakuvalmis.
On oluline märkida, et Iraani Islamivabariik on hiljuti
karmistanud retoorikat USA vastu
ja andnud korduvaid lööke USA baaside vastu Iraagis ja Süürias,
kõrvuti korduvate püüetega rünnata Iisraeli oma käsilase kaudu Jeemenis,
nimelt hutide juhitud Ansar Allah’i kaudu.
Viimastel tundidel avastati oht õhust Punase mere piirkonnas.
Ohu tõttu toodi välja lahingukopterid, ja praegu asja uuritakse.
Meie teada oli selle ohu tulemuseks löök Egiptuse pihta.
Iisrael teeb koostööd Egiptuse ja USAga
ja tugevdab regioonis kaitset ohtude vastu Punase mere piirkonnast.
Rünnakuid on toimunud ka Iraagis ja Süürias Iraani käsilaste kaudu,
kes täidavad Iraani Islamirevolutsiooni Kaardiväe käske.
Teie esimese küsimuse kohta ütleksin,
et 17.-26. oktoobril on USA ja liitlaste vägesid rünnatud
vähemalt kaheteistkümnel eri korral Iraagis, neljal eri korral Süürias
nii üheotsadroonide kui rakettidega.
Jällegi, jätkame nende arvude kontrollimist, kui laekub uut teavet.
Teie teise küsimuse kohta
pole mul siit teile jagada täpsemat teavet
konkreetsete vastutuse võtnud rühmituste kohta.
Ütlen vaid, et meie teada on need rühmitused seotud Iraaniga.
Tuleb märkida, et vastuseks Iraani käsilastest terroristide
korduvatele löökidele USA vägede vastu regioonis
teatas USA kaitseminister Lloyd Austin täna hommikul,
et USA sõjajõud tegid enesekaitseks lööke kahe rajatise pihta Ida-Süürias,
mida kasutasid
Iraani Islamirevolutsiooni Kaardivägi ja selle liitlasrühmitused.
Ta rõhutas ka, et need täppisrünnakud enesekaitseks
on vastus jätkuvaile ja enamasti edutuile rünnakuile
USA isikkoosseisu vastu Iraagis ja Süürias,
mida sooritavad Iraani-toetatud võitlejate rühmitused alates 17. okt.
Küll aga ütles neis rünnakuis ühel USA kodanikust töötajal süda varjudes üles.
Samuti sai 21 USA sõjaväelast kergeid vigastusi,
kuid kõik on naasnud teenistusse.
Minister Austin rõhutas veel, et USA ei otsi konflikti
ja tal pole kavatsust ega soovi astuda edasisse vaenutegevusse,
ent Iraani-mahitatud rünnakud USA vägede vastu on lubamatud
ja peavad lõppema.
Veel süüdistas ta Iraani püüdes
hoida varju ja eitada oma rolli neis rünnakuis USA vägede vastu.
Endine CENTCOM’i ülem aga kinnitas, et USA ’ei luba neil’ ja kuulutas,
et ’kui Iraani käsilaste rünnakud USA vägede vastu jätkuvad,
siis USA ei kõhkle võtmast edasisi vajalikke meetmeid
meie inimeste kaitsmiseks’.
Tuleb märkida, et enne USA vastulööke
Iraani Revolutsioonikaardi sihtmärkide pihta Süürias
pidas Teherani tippdiplomaat kõne ÜRO Peaassambleel New York’is,
kus kasutas rahvusvahelist areeni Iraani petunarratiivi levitamiseks,
samas ähvardades jultunult USAd Iisraeli toetamise pärast.
Täna New York’is ja ÜROs ütlen siiralt USA riigimeestele,
kes nüüd korraldavad genotsiidi Palestiinas,
et me ei tervita sõja laienemist regioonis.
Ent hoiatan: kui genotsiid Gaza’s jätkub,
ei säästeta neid sellest tulest.
See on meie kodu, ja Lääne-Aasia on meie regioon.
Me ei anna järele ühelegi (osa)poolele,
ja me ei hoia tagasi, kui küsimus on meie kodu turvalisuses.
Genotsiid Gaza’s peab lõppema kohe.
Teheran kooskõlastab oma tegevusi regioonis Moskvaga,
kuna pinged regioonis näivad tõusvat.
Seonduvalt Vene-Iraani kontaktidega Moskvas võin kinnitada,
et täna kohtus Vene asevälisminister hr. (Mihhail) Galuzin
Iraani aseministri Bagheri Kani’ga.
Arvan, et avaldame vastavad materjalid peatselt.
Vene välisministeeriumi esindaja Maria Zahharova kinnitas veel,
et Hamas’i ametnikud on saabunud Moskvasse kohtumistele,
kuna selle terroriühingu olemasolu on kaalul.
Tuleb märkida, et Venemaa toonitas täna,
et praeguse seisuga ei kavatse ta astuda regionaalsesse sõtta.
Tänan vaatamast TV7 Iisraeli Uudiseid!
Palun paluge rahu Jeruusalemmale ja päästet Iisraelile.
Ja kui meie päevauudised on teile õnnistuseks ja te tahate aidata meil
kanda nende tootmise kulusid,
kuna TV7 Iisraeli töö põhineb 100% annetustel,
saate teha annetuse meie võrgulehel www.tv7israelnews.com.
Olen Jonathan Hessen. Soovin õnnistud puhkepäevi!
Kui Jumal lubab, näeme jälle järgmistes TV7 Iisraeli uudistes!
Seniks šalom Jeruusalemmast!
Tõlge: Sulev Kivastik